
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

2022-жылдын «23» сентябры
          № 153                                    Москва шаары

Евразия экономикалык бирлигинин бажы аймагында убактылуу ташып кирүү (жол берме) бажы жол-жобосуна ылайык ташып кирүү бажы алымдарын, салыктарды төлөөсүз убактылуу турган жана колдонулган товарлардын категорияларынын тизмегине өзгөртүүлөрдү киргизүү жөнүндө
Евразия экономикалык бирлигинин Бажы кодексинин 219-беренесинин 3-пунктуна жана Жогорку Евразия экономикалык кеңештин 2014-жылдын 23-декабрындагы № 98 чечими менен бекитилген Евразия экономикалык комиссиянын Иш регламентине № 1 тиркеменин       5-пунктуна ылайык Евразия экономикалык комиссиянын Кеңеши чечти:
1. Евразия экономикалык комиссиясынын Кеңешинин 2017-жылдын 
20-декабрындагы № 109 чечими менен бекитилген Евразия экономикалык бирлигинин бажы аймагында убактылуу ташып кирүү (жол берме) бажы жол-жобосуна ылайык ташып кирүү бажы алымдарын, салыктарды төлөөсүз убактылуу турган жана колдонулган товарлардын категорияларынын тизмеги төмөнкүдөй мазмуундагы 61-пункт менен толукталсын:

«61. Жарандык жүргүнчү учактар (ЕАЭБ ТЭИ ТН 8802 40 003 5 жана 8802 40 003 6 коддору) бир эле учурда төмөнкү шарттар сакталса:

чет өлкөлүк жак декларант болуп чыкса;
мындай учактар мүчө мамлекеттин башчысынын же мүчө мамлекеттин өкмөтүнүн чечими боюнча өткөрүлгөн көргөзмө-конгресстик иш-чараларга (анын ичинде аскердик багыттагы продукциялардын эл аралык көргөзмөлөрүнө), эл аралык форумдарга, көп тараптуу жана эки тараптуу өкмөттүк жолугушууларга жана ушул сыяктуу эл аралык иш-чараларга катышкан чет мамлекеттердин делегацияларынын курамына кирген адамдарды ташуу үчүн, убактылуу ташып келүү (жол берүү) бажы жол-жобосуна ылайык бажы органы тарабынан мындай учактарды чыгаруу жүргүзүлгөн иш-чараны уюштурууга жана өткөрүүгө жооптуу мүчө мамлекеттин мамлекеттик органынын жазуу жүзүндөгү ырастоосу (эркин формада) болсо Евразия экономикалык бирлигинин мүчө мамлекеттин аймагында такай эмес (коммерциялык графиктен тышкары) учууларда колдонулат.

Аталган ырастоодо өткөрүлүүчү иш-чаранын аталышы, өткөрүү мөөнөтү, учактын борттук (каттоо) номери жана Евразия экономикалык бирлигине мүчө мамлекеттин аймагынын чегинде аба аркылуу ташуунун пландалган маршруту (конуу пункттары) жөнүндө маалыматтар камтылууга тийиш.

Ташып кирүү бажы алымдарын, салыктарды төлөбөстөн мындай учактарды убактылуу ташып кирүү (жол берүү) бажы жол-жобосуна ылайык Евразия экономикалык бирлигине мүчө мамлекеттин аймагынын чегинде убактылуу турушу жана колдонулушунун чектелген мөөнөтү мындай бажы жол-жобосуна жайгаштырылган күндөн тартып 14 календардык күндөн ашпоого тийиш».

2. Ушул чечим расмий жарыяланган датадан тартып 
10 календарлык күн өткөндөн кийин күчүнө кирет.

